techiaith/cofnodycynulliad_en-cy huggingface dataset:
English: Yes. Okay. The only thing is, unless it's through the microphone, I'm not going to be able to hear what you say. Anyway, shall I start from the start?
Welsh: Iawn. Yr unig beth yw, oni bai ei fod trwy'r meicroffon, ni fyddaf yn gallu clywed yr hyn y byddwch chi'n ei ddweud. Beth bynnag, a ddylwn i ddechrau o'r dechrau?
English: I think you should start from the beginning, in case we missed it.
Welsh: Rwy'n credu y dylech chi ddechrau o'r dechrau, rhag ofn ein bod ni wedi ei golli.
English: Thank you, Deputy Presiding Officer, and I thank the committee Chair for his comments on how we intend to deal with the questions that have arisen in terms of the typographical errors, and for his support for what we're intending to do to deal with that error.
Welsh: Diolch, Dirprwy Lywydd. Diolch i Gadeirydd y pwyllgor am ei sylwadau ynglŷn â sut rŷn ni'n bwriadu delio â'r cwestiwn sydd wedi'i godi o ran y newid teipograffegol, ac am ei gefnogaeth e i'r hyn rŷn ni'n bwriadu ei wneud er mewn delio â'r camgymeriad hwnnw.
English: With regard to the Member's point about the scope of inclusion within the ALN provisions, as he says, there is significant funding committed to support the implementation of the ALN Act and delivery of the wider ALN transformation programme. But the points he raised in the debate today, in particular around the inclusion or exclusion of diabetes, is something I will write to him about if he's content with that. But I will give him the reassurance that the arrangements that I'm seeking the consent of the Chamber for today are effectively ones that make other legislation work in a way that is consistent with the ALN legislation. So, they're technical amendments to other legislation, which are consequential to the existing passage of the ALN Bill itself. So, they're technical in that sense. But if he's content, I'd be very happy to write to him about the specific points that he's raised today.
Welsh: O ran pwynt yr Aelod ynghylch cwmpas cynhwysiant o fewn y darpariaethau ADY, fel y mae'n ei ddweud, mae cyllid sylweddol wedi ei ymrwymo i gefnogi'r gwaith o weithredu'r Ddeddf ADY a chyflawni'r rhaglen drawsnewid ADY ehangach. Ond mae'r pwyntiau a gododd yn y ddadl heddiw, yn enwedig ynghylch cynnwys neu eithrio diabetes, yn rhywbeth y byddaf yn ysgrifennu ato yn ei gylch os yw'n fodlon â hynny. Ond fe fyddaf yn rhoi'r sicrwydd iddo fod y trefniadau yr wyf yn ceisio cydsyniad y Siambr arnyn nhw heddiw yn rhai sy'n gwneud i ddeddfwriaeth arall weithio mewn ffordd sy'n gyson â'r ddeddfwriaeth ADY, i bob pwrpas. Felly, maen nhw'n ddiwygiadau technegol i ddeddfwriaeth arall, sy'n ganlyniad i hynt bresennol y Bil ADY ei hun. Felly, maen nhw'n dechnegol yn yr ystyr hwnnw. Ond os yw'n fodlon, byddaf i'n hapus iawn i ysgrifennu ato ynghylch y pwyntiau penodol y mae wedi eu codi heddiw.
English: We will now suspend proceedings to allow changeovers in the Chamber. If you are leaving the Chamber, please do so promptly. The bell will be rung two minutes before proceedings restart. Any Members who arrive after a changeover should wait until then before entering the Chamber.
Welsh: Byddwn nawr yn atal y trafodion dros dro er mwyn caniatáu newidiadau yn y Siambr. Os ydych yn gadael y Siambr, gwnewch hynny'n brydlon. Bydd y gloch yn cael ei chanu dau funud cyn i'r trafodion ailgychwyn. Dylai unrhyw Aelodau sy'n cyrraedd ar ôl y newid aros tan hynny cyn mynd i mewn i'r Siambr.
English: Item 8 is our next agenda item, on the Coronavirus Act 2020 (Early Expiry: Local Authority Care and Support) (Wales) Regulations 2021. And I call on the Deputy Minister for Social Services to move the motion. Julie Morgan.
Welsh: Eitem 8 yw'r eitem yma nawr i'w drafod, ar y Rheoliadau Deddf y Coronafeirws 2020 (Dod i Ben yn Gynnar: Gofal a Chymorth gan Awdurdodau Lleol) (Cymru) 2021. Dwi'n galw ar y Dirprwy Weinidog Gwasanaethau Cymdeithasol i wneud y cynnig. Julie Morgan.
English: I have no speakers to this item. Therefore, I assume the Deputy Minister doesn't want to reply to the debate. The proposal is, therefore, to agree the motion. Does any Member object? No, there are no objections. The motion is therefore agreed in accordance with Standing Order 12.36.
Welsh: Does gyda fi ddim siaradwyr ar yr eitem yma, ac felly dwi'n cymryd nad yw'r Dirprwy Weinidog yn moyn y cyfle i ymateb. Y cwestiwn felly yw: a ddylid derbyn y cynnig? A oes unrhyw Aelod yn gwrthwynebu? Na, does yna ddim gwrthwynebiad. Felly, derbynnir y cynnig yn unol â Rheol Sefydlog 12.36.
English: The next item is a debate on the first supplementary budget 2021-22. I call on the Minister for finance to move the motion - Rebecca Evans.
Welsh: Yr eitem nesaf yw'r ddadl ar y gyllideb atodol gyntaf 2021-22. Rwy'n galw ar y Gweinidog cyllid i wneud y cynnig - Rebecca Evans.
English: Thank you, Llywydd. I'm very pleased to speak in this debate today on behalf of the Finance Committee. The committee undertook scrutiny on the first supplementary budget on 2 July. I thank the Minister for her attendance and also I thank the Members for meeting at short notice to do that work.
Welsh: Diolch, Llywydd. Rwy'n falch iawn o gael siarad yn y ddadl hon heddiw ar ran y Pwyllgor Cyllid. Cynhaliodd y pwyllgor waith craffu ar y gyllideb atodol gyntaf ar 2 Gorffennaf. Diolch i'r Gweinidog am fod yn bresennol, a hefyd i'r Aelodau am gyfarfod yn weddol fyr rybudd i wneud y gwaith.
English: I'm pleased to have been able to speak in today's debate, my first for me as the new Chair of the Finance Committee. I understand that the previous Finance Committees have had a constructive relationship with finance Ministers and I look forward to continuing this in my new role. Thank you very much.
Welsh: Rwy'n falch o fod yn cael siarad yma yn y ddadl heddiw, y gyntaf i mi fel Cadeirydd newydd y Pwyllgor Cyllid. Deallaf fod y Pwyllgorau Cyllid blaenorol wedi cael perthynas adeiladol gyda'r Gweinidogion cyllid ac edrychaf ymlaen at barhau hynny yn fy rôl newydd. Diolch yn fawr.
English: Thank you, Minister. The proposal therefore is to agree the motion. Does any Member object. [ Objection.] I will defer voting under this item until voting time.
Welsh: Diolch, Weinidog. Y cwestiwn yw felly: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Felly, rŷn ni'n gohirio'r bleidlais ar yr eitem tan y cyfnod pleidleisio.
English: The next item is the debate on priorities for the 2022-23 budget preparations. I call once again on the Minister for finance to move the motion - Rebecca Evans.
Welsh: Yr eitem nesaf yw'r ddadl ar baratoi'r gyllideb - blaenoriaethau ar gyfer 2022-23. Dwi'n galw unwaith eto ar y Gweinidog cyllid i gyflwyno'r cynnig yma - Rebecca Evans.
English: Thank you very much, Llywydd. I'm pleased to be able to contribute to this important debate today in my role as Chair of the Finance Committee. Like buses, they don't come for ages and then you get two at once, and I'm very pleased to be able to take part.
Welsh: Diolch yn fawr iawn, Llywydd. Rwy'n falch o gael cyfrannu at y ddadl bwysig hon heddiw yn fy rôl fel Cadeirydd y Pwyllgor Cyllid. Fel bysys, dŷn nhw ddim yn dod am hydoedd ac wedyn mae yna ddau yn dod efo'i gilydd, ac rwy'n falch iawn o gael cymryd rhan.
English: This draft budget will be the first of the sixth Senedd, and I hope that the Finance Committee can work collaboratively with the other policy committees. Given that the draft budget is likely to be published prior to Christmas, we intend to consult on the priorities for the next draft budget in the autumn term. I'd encourage committee Chairs and members to engage with the Finance Committee on how this consultation can support individual committees -
Welsh: Y gyllideb ddrafft hon fydd y gyntaf yn y chweched Senedd, ac rwy'n gobeithio y gall y Pwyllgor Cyllid gydweithio â'r pwyllgorau polisi eraill. Gan ei bod yn debygol y caiff y gyllideb ddrafft ei chyhoeddi cyn y Nadolig, rydym yn bwriadu ymgynghori ar y blaenoriaethau ar gyfer y gyllideb ddrafft nesaf yn nhymor yr hydref. Mi fuaswn i'n annog Cadeiryddion ac aelodau pwyllgorau i ymgysylltu â'r Pwyllgor Cyllid ynghylch sut y gall yr ymgynghoriad hwn gefnogi pwyllgorau unigol -
English: Can I just pause here? I understand that the translation isn't working, from looking at the Minister.
Welsh: A gaf i oedi yma? Rwy'n deall nad yw'r cyfieithu'n gweithio, o edrych ar y Gweinidog.
English: It's working okay for me.
Welsh: Mae'n gweithio'n iawn i mi.
English: It seems to be partially working and partially not working. [ Interruption.] So, it seems to be a Labour backbench issue at this point. Can I just pause for a second whilst we see if any intervention can be made to restart the translation?
Welsh: Mae'n ymddangos ei fod yn gweithio'n rhannol ac yn methu'n rhannol. [ Torri ar draws.] Felly, mae'n ymddangos ei fod yn fater i'r meinciau cefn Llafur ar hyn o bryd. A gaf i oedi am eiliad wrth i ni weld a oes modd ymyrryd i ailddechrau'r cyfieithiad?
English: So, if I speak in Welsh in order to see whether the translation is working - . Yes, it's working for some Members certainly, but it isn't working for everyone still.
Welsh: Felly, os gwnaf i siarad yn y Gymraeg i weld a ydy'r cyfieithu'n gweithio nawr - . Ydy, mae'n gweithio i rai Aelodau yn sicr. Dyw e ddim yn gweithio i bawb o hyd.
English: It's okay. If Joyce says it's okay - [ Interruption.] Okay, we're sending Jack Sargeant around the back of the Chamber now to try and see if he can remedy this.
Welsh: Mae'n iawn. Os yw Joyce yn dweud ei bod yn iawn - [ Torri ar draws.] Iawn, rydym ni'n anfon Jack Sargeant i gefn y Siambr nawr i geisio gweld a all ddatrys hyn.
English: So, we will continue. I don't know what happened there. Apologies to the Chair of the committee, but you can continue with your work.
Welsh: Felly, fe wnawn ni gario ymlaen. Dwi ddim yn siŵr iawn beth ddigwyddodd fanna. Ymddiheuriadau i Gadeirydd y pwyllgor, ond gallwch chi gario ymlaen gyda'ch gwaith.
English: I've only got a little to go, so you don't have to be too concerned. I hope that the Finance Committee will be able to collaborate with other policy committees because, as I said, it's likely that the draft budget will be published before Christmas. We intend to consult on the priorities for the next draft budget in the autumn term. I would also encourage committee Chairs and members to engage with the Finance Committee on how this consultation can support individual committees in their scrutiny processes and how we can collaborate across the policy areas to scrutinise the Government's work. Thank you very much.
Welsh: Dim ond mymryn sydd i fynd, so does dim rhaid ichi boeni'n ormodol, felly. Dwi'n gobeithio y bydd y Pwyllgor Cyllid yn gallu cydweithio efo pwyllgorau polisi eraill gan ei bod, fel roeddwn i'n dweud, yn debygol y bydd y gyllideb ddrafft yn cael ei chyhoeddi cyn y Nadolig. Rydym yn bwriadu ymgynghori ar y blaenoriaethau yma ar gyfer y gyllideb ddrafft nesaf yn nhymor yr hydref. Mi fuaswn i hefyd yn annog Cadeiryddion ac aelodau pwyllgorau i gysylltu â'r Pwyllgor Cyllid ynglŷn â sut y gall yr ymgynghoriad hwn gefnogi pwyllgorau unigol yn eu prosesau craffu a sut y gallwn gydweithio ar draws y meysydd polisi i graffu ar waith y Llywodraeth. Diolch yn fawr.
English: I need to declare an interest as I am a still Flintshire councillor as well. Over the last 10 years of austerity, because of Welsh Government's budgets being cut, public services, including councils, have been cut to the bone. They have reorganised and restructured until they are at tipping point. Council tax used to equate to 24 per cent of the budget; the rest comes from Government. Now, it equates to 30 per cent of the budget, and cannot keep increasing. Residents cannot afford it, and non-collection rates will keep growing. Councils are also one of the biggest employers, which also then feeds the economy. Pay awards, increasing budget pressures, mainly on social care and education, and delivery of new legislation need to be covered, as councils are now at tipping point. Cuts to council services mean cuts to drainage teams, maintenance of highways, funding for education, social care, waste collections, fixing of potholes and street cleansing - all of these things that matter to people. Whatever the size and demographic of a council, there remain fixed, unalterable costs in many areas. A funding floor needs to be in place so the lowest funded still have enough to be able to deliver the basic services. Could I ask the Minister what work has been done to investigate the introduction of a local government funding floor to protect services and those that rely on them, and if that can be considered for the future as well? Thank you.
Welsh: Mae angen i mi ddatgan buddiant gan fy mod i'n dal i fod yn gynghorydd yn sir y Fflint o hyd hefyd. Yn ystod y 10 mlynedd diwethaf o gyni, oherwydd i gyllidebau Llywodraeth Cymru gael eu torri, mae gwasanaethau cyhoeddus, gan gynnwys cynghorau, wedi eu torri at yr asgwrn. Maen nhw wedi ad-drefnu ac ailstrwythuro tan eu bod nhw wedi cyrraedd pwynt tyngedfennol. Roedd y dreth gyngor yn arfer cyfateb i 24 y cant o'r gyllideb; daw'r gweddill o'r Llywodraeth. Nawr, mae'n cyfateb i 30 y cant o'r gyllideb, ac ni all barhau i gynyddu. Ni all preswylwyr ei fforddio, a bydd cyfraddau treth heb ei chasglu yn parhau i dyfu. Mae cynghorau hefyd yn un o'r cyflogwyr mwyaf, sydd hefyd wedyn yn cyfrannu at yr economi. Mae angen cynnwys dyfarniadau cyflog, pwysau cynyddol ar y gyllideb, yn bennaf ar ofal cymdeithasol ac addysg, a chyflwyno deddfwriaeth newydd, gan fod cynghorau bellach ar y pwynt tyngedfennol. Mae toriadau i wasanaethau'r cyngor yn golygu toriadau i dimau draenio, cynnal a chadw priffyrdd, cyllid ar gyfer addysg, gofal cymdeithasol, casgliadau gwastraff, trwsio tyllau ar y ffordd a glanhau strydoedd - yr holl bethau hyn sy'n bwysig i bobl. Beth bynnag yw maint a demograffeg cyngor, mae costau sefydlog nad oes posibl eu newid, yn parhau mewn sawl ardal. Mae angen sefydlu cyllid gwaelodol fel bod gan y rhai sy'n cael y cyllid lleiaf ddigon o hyd i allu darparu'r gwasanaethau sylfaenol. A gaf i ofyn i'r Gweinidog pa waith sydd wedi ei wneud i ymchwilio i gyflwyno cyllid gwaelodol llywodraeth leol i ddiogelu gwasanaethau a'r rhai sy'n dibynnu arnyn nhw, ac a oes modd ystyried hynny ar gyfer y dyfodol hefyd? Diolch.
English: The proposal is to agree the motion. Does any Member object? No, there is no objection to this motion. So, the motion is therefore agreed in accordance with Standing Order 12.36.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? Nac oes, does yna ddim gwrthwynebiad i'r cynnig yma. Felly, mae'r cynnig yn cael ei dderbyn yn unol â Rheol Sefydlog 12.36.
English: Which brings us now to voting time, and therefore, we will take a short break before we hold the vote.
Welsh: Sy'n dod â ni nawr at y cyfnod pleidleisio, ac felly, fe fyddwn ni'n cymryd toriad byr cyn cynnal y bleidlais.
English: That brings us to voting time. And there is only one vote this afternoon, and that is on the first supplementary budget 2021-22. And I call for a vote on the motion, tabled in the name of Lesley Griffiths. Open the vote.
Welsh: Dyma ni'n cyrraedd y cyfnod pleidleisio felly. A dim ond un bleidlais y prynhawn yma, ac mae'r bleidlais hynny ar gyllideb atodol gyntaf 2021-22. A dwi'n galw am bleidlais ar y cynnig, a gyflwynwyd yn enw Lesley Griffiths. Agor y bleidlais.
English: Close the vote. In favour 29, 25 abstentions, and none against. And therefore the motion is agreed.
Welsh: Felly, cau'r bleidlais. O blaid 29, 25 yn ymatal, neb yn erbyn. Ac felly mae'r cynnig wedi ei dderbyn.
English: And that concludes our work for the day.
Welsh: A dyna ni ddiwedd ar ein gwaith am y dydd heddiw.
English: Good morning, I wish to welcome Members to the first meeting of the sixth Senedd's Children, Young People and Education Committee.
Welsh: Bore da, hoffwn groesawu Aelodau i gyfarfod cyntaf Pwyllgor Plant, Pobl Ifanc ac Addysg y chweched Senedd.
English: Good morning. I'd like to welcome Members to this first meeting of the Culture, Communications, Welsh Language, Sport and International Relations Committee. In accordance with Standing Order 34.19, I have determined that the public are excluded from attending the meeting in person in order to protect public health. All other Standing Orders relating to conduct during meetings continue to apply. We'll move first to item 1, introductions, apologies, substitutions and declarations of interest. Do any Members have any declarations of interest please? No. Okay.
Welsh: Bore da. Hoffwn groesawu'r Aelodau i gyfarfod cyntaf y Pwyllgor Diwylliant, Cyfathrebu, y Gymraeg, Chwaraeon a Materion Rhyngwladol. Yn unol â Rheol Sefydlog 34.19, rwyf wedi penderfynu gwahardd y cyhoedd rhag bod yn bresennol yn y cyfarfod mewn person er mwyn amddiffyn iechyd y cyhoedd. Mae'r holl Reolau Sefydlog eraill sy'n ymwneud ag ymddygiad yn ystod y cyfarfodydd yn parhau i fod yn berthnasol. Gwnawn ni droi yn gyntaf i eitem 1, sef ymddiheuriadau, dirprwyon, a datgan buddiannau. A oes gan unrhyw Aelod fuddiannau i'w datgan, plis? Nac oes. Ocê.
English: We'll move to item 2, the committee remit. The remit of the committee, as decided at the Business Committee on 23 June, is set out in the committee papers. Is everyone content to note the remit of the committee? We can discuss it further, perhaps, in our private session.
Welsh: Gwnawn ni droi yn awr at eitem 2, sef cylch gwaith y pwyllgor. Mae cylch gwaith y pwyllgor, fel sydd wedi cael ei benderfynu yn y Pwyllgor Busnes ar 23 Mehefin, wedi ei nodi ym mhapurau'r pwyllgor. A yw pawb yn fodlon i nodi cylch gwaith y pwyllgor? Byddwn ni'n gallu cael trafodaeth bellach, efallai, yn y cyfarfod preifat.
English: Sorry, I was trying to come in on the declarations of interest.
Welsh: Sori, roeddwn i'n trio dod i mewn o ran datgan buddiannau.
English: Interests - . Sorry, yes.
Welsh: Buddiannau - . Sori, ie.
English: I do apologise. It won't stop me participating, but, just for you to be aware, I did work for Amgueddfa Cymru prior to my election, and one of the papers referred to in our pack, which is evidence from Amgueddfa Cymru to the previous committee, I actually wrote that particular response. Now, I don't think it'll have any impact on anything we're discussing, but I wanted you to be aware.
Welsh: Sori. Dydy o ddim yn mynd i stopio fi rhag cymryd rhan, ond jest ichi i gyd fod yn ymwybodol, mi oeddwn i'n gweithio i Amgueddfa Cymru cyn cael fy ethol, ac mae un o'r papurau sy'n cael ei gyfeirio ato yn ein pecyn ni, sef tystiolaeth Amgueddfa Cymru i'r pwyllgor diwethaf, fi wnaeth ysgrifennu'r ymateb yna. Wedyn, dwi ddim yn meddwl y bydd o'n amharu dim ar unrhyw beth, ond roeddwn i jest eisiau ichi fod yn ymwybodol o hynny.
English: Thank you, Heledd. I'm sure we'll benefit from your incredible experience in that area. So, thank you for that, and thank you for that declaration. Is everyone content to note the committee remit and to move on? Excellent.
Welsh: Diolch, Heledd. Dwi'n siŵr y byddwn ni'n elwa o'r ffaith bod gen ti'r profiad anhygoel yna. So, diolch yn fawr iawn am hwnna. Diolch am ddatgan hwnna. So, mae pawb yn hapus i nodi'r cylch gwaith ac i fynd ymlaen? Ie. Ocê. Grêt.
English: Moving on to item 3, papers to note, we have a number of papers to note, as a legacy from the previous committee. So, item 3.1 is the Welsh Government response to the report, 'Exploring the devolution of broadcasting: How can Wales get the media it needs?' Item 3.2 is the response of the Department for Digital, Culture, Media and Sport on the same report. Item 3.3 is the legacy report of the Culture, Welsh Language and Communications Committee. And item 3.4 is the Welsh Government's response to that committee's report on follow-up work on the impact of COVID-19 on sport. Are Members content to note those papers? Again, we can discuss them in private session if required. Everyone content? Excellent.
Welsh: Symud at eitem 3, papurau i'w nodi. Mae gennym ni sawl papur i'w nodi, fel legacy o'r pwyllgor blaenorol. Felly, eitem 3.1 ydy ymateb Llywodraeth Cymru i'r adroddiad, 'Edrych ar ddatganoli darlledu: Sut y gall Cymru gael y cyfryngau y mae eu hangen arni?' Eitem 3.2 yw ymateb yr Adran dros Dechnoleg Ddigidol, Diwylliant, y Cyfryngau a Chwaraeon ar yr un adroddiad. Eitem 3.3 yw adroddiad gwaddol y Pwyllgor Diwylliant, y Gymraeg a Chyfathrebu. Ac eitem 3.4 yw ymateb Llywodraeth Cymru i adroddiad y pwyllgor diwethaf ynghylch gwaith dilynol ar effaith COVID-19 ar chwaraeon. Ydy'r Aelodau yn fodlon nodi'r papurau hynny? Eto, byddwn ni'n gallu cael trafodaeth bellach yn breifat os oes angen. Pawb yn hapus i'w nodi? Grêt.
English: That brings us to item 4. In accordance with Standing Order 17.42, I propose that the committee resolves to exclude the public from the remainder of the meeting. Are Members content to do that? Everyone content? Okay. We'll move into private session.
Welsh: Wel, felly, troi nawr at eitem 4. Yn unol â Rheol Sefydlog 17.42, rwy'n cynnig bod y pwyllgor yn gwahardd y cyhoedd o weddill y cyfarfod. Ydy'r Aelodau'n fodlon inni wneud hynny? Pawb yn hapus? Ocê. Gwnawn ni nawr symud at sesiwn breifat, plis.
English: Welcome to this Plenary session. Before we begin, I want to set out a few points. This meeting will be held in a hybrid format, with some Members in the Senedd Chamber and others joining by video-conference. All Members participating in Senedd proceedings, wherever they may be, will be treated equitably. A Plenary meeting held using video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and those are noted on your agenda. I would also remind Members that Standing Orders relating to order in Plenary meetings apply to this meeting, and apply equally to Members in the Chamber and to those joining virtually.
Welsh: Croeso, bawb, i'r Cyfarfod Llawn. Cyn i ni ddechrau, dwi eisiau nodi ychydig o bwyntiau. Cynhelir y cyfarfod hwn ar ffurf hybrid, gyda rhai Aelodau yn y Siambr ac eraill yn ymuno drwy gyswllt fideo. Bydd yr holl Aelodau sy'n cymryd rhan yn nhrafodion y Senedd, ble bynnag y bônt, yn cael eu trin yn gyfartal. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y cyfarfod yma, ac mae'r rheini wedi'u nodi ar eich agenda. Dwi eisiau hefyd atgoffa'r Aelodau fod y Rheolau Sefydlog sy'n ymwneud â threfn yn y cyfarfod yn berthnasol i'r cyfarfod yma, ac yr un mor berthnasol i'r Aelodau yn y Siambr ag i'r rheini sy'n ymuno drwy gyswllt fideo.
English: The first item is questions to the Minister for Climate Change, and the first question is from Darren Millar.
Welsh: Yr eitem gyntaf felly yw'r cwestiynau i'r Gweinidog Newid Hinsawdd, ac mae'r cwestiwn cyntaf gan Darren Millar.
English: This financial year, we are investing £3.55 million in flood and coastal projects in Clwyd West. This includes schemes at different stages of development, from business case through to construction. An interactive map showing all our investment this year through the flood and coastal programme is published on our website.
Welsh: Yn y flwyddyn ariannol hon, rydym yn buddsoddi £3.55 miliwn mewn prosiectau amddiffyn rhag llifogydd ac amddiffyn yr arfordir yng Ngorllewin Clwyd. Mae hyn yn cynnwys cynlluniau ar wahanol gamau yn y broses ddatblygu, o'r achos busnes hyd at y gwaith adeiladu. Mae map rhyngweithiol sy'n dangos ein holl fuddsoddiad eleni drwy'r rhaglen rheoli perygl llifogydd ac arfordiroedd i'w gweld ar ein gwefan.